Laerskoolkinders verdrink in Oos-LondenArgieffoto (Foto: Piper60, Pixabay) Twee laerskoolkinders het Vrydag in Oos-Londen verdrink. Kapt. Mluleki Mbi, woordvoerder van die polisie, het gesê die polisie doen ŉ geregtelike doodsondersoek. “Twee leerlinge van ŉ laerskool in Mthatha het omstreeks 12:15 verdrink toe hulle by Oostelike strand geswem het,” het Mbi verduidelik. Die twee skoliere, onderskeidelik 13 en 14 jaar oud, het in die see geswem toe hulle in die moeilikheid beland het. “Paramedici is na die toneel ontbied. Die twee leerlinge is op die toneel dood verklaar. Hulle name sal bekend gemaak word sodra hul naasbestaandes in kennis gestel is.”